মন্ত্রী বা বিধায়ক না থাকলেও মদন মিত্র সাধারণ মানুষ নন। তিনি শাসকদলের অবিচ্ছেদ্য অঙ্গ। দলও তাঁর পাশেই রয়েছে। তাই তিনি প্রভাবশালী নন, এটা বলা যাবে না। এই যুক্তিতেই মদন মিত্রের জামিনের বিরোধিতা করে হাইকোর্টে যাচ্ছে সিবিআই। বললেন সিবিআইয়ের আইনজীবী কে রাঘবচারুলু।
 ওয়েব ডেস্ক: মন্ত্রী বা বিধায়ক না থাকলেও মদন মিত্র সাধারণ মানুষ নন। তিনি শাসকদলের অবিচ্ছেদ্য অঙ্গ। দলও তাঁর পাশেই রয়েছে। তাই তিনি প্রভাবশালী নন, এটা বলা যাবে না। এই যুক্তিতেই মদন মিত্রের জামিনের বিরোধিতা করে হাইকোর্টে যাচ্ছে সিবিআই। বললেন সিবিআইয়ের আইনজীবী কে রাঘবচারুলু। প্রসঙ্গত, মদন মিত্র 'প্রভাবশালী' এই এক যুক্তিতেই বারংবার আবর্তিত হয়েছে মদন মামলা। গতকাল তিনি তিরিশ লক্ষ টাকার জামিনে ছাড়া পান। আর তারপর থেকেই আবারও মাথা চারা দিচ্ছে সেই 'প্রভাবশালী' প্রশ্ন। এর আগে একবার আলিপুর আদালত তাঁকে জামিন মঞ্জুর করলেও পরে হাইকোর্ট তা খারিজ করে দেয়।  এখন দেখার সিবিআই কলকাতা হাই কোর্টে মামলা দায়ের করলে সেক্ষেত্রে রায় কি গত বারের মতোই হয় নাকি জামিনই বহাল থাকে মদন মিত্রের।